b'\n_START_ARTICLE_\nKontaktv\xc3\xb5rk\n_START_PARAGRAPH_\nKontaktv\xc3\xb5rk on elektriv\xc3\xb5rk, mis on m\xc3\xb5eldud elektris\xc3\xb5idukite toitmiseks elektriga. See koosneb veoalajaamadest, \xc3\xbchenduskaablitest, mastidest, riputus- ja kinnituselementidest ning s\xc3\xb5iduki vooluv\xc3\xb5tturiga otseses kontaktis olevatest osadest \xe2\x80\x93 kontaktliinist ja/v\xc3\xb5i toiter\xc3\xb6\xc3\xb6past. Trammidel ja rongidel tagab elektri\xc3\xbchenduse enamasti ka r\xc3\xb6\xc3\xb6bastee, kuid seda tavaliselt kontaktv\xc3\xb5rgu osaks ei loeta. Vahel nimetatakse kontaktv\xc3\xb5rguks ekslikult ka kontaktliini._NEWLINE_Kontaktv\xc3\xb5rk on jaotatud liinilahutitega \xc3\xbcksteisest elektriliselt isoleeritud l\xc3\xb5ikudeks. See v\xc3\xb5imaldab toita kontaktv\xc3\xb5rgu eri osi \xc3\xbcksteisest s\xc3\xb5ltumatult, mis on oluline n\xc3\xa4iteks remondit\xc3\xb6\xc3\xb6de korral. _NEWLINE_Kontaktliini konstruktsioonist s\xc3\xb5ltub maksimaalne lubatav s\xc3\xb5idukiirus.'